'તમે ત્રણેય ભાઇઓ સાથે મળીને જે નક્કી કરવું હોય એ કરજો, પણ એમાં શાલુદીદીને વચ્ચે ના લાવતા.' ભાવિકાએ તરત ચેતવણી આપી. 'શાલુદીદીને ત્યાં એમના દિયર- દેરાણી જોડે ઊભા રહ્યેય નથી બનતું. પરાણે ત્યાં રહેવું પડે છે. સુભાષકુમાર જોડે ધૂળ જેવી વાતમાંય વાંધો પડે કે તરત એ અહીં આવી જાય છે. એ પછી રિસામણાં- મનામણાંનું નાટક ચાલે. આ મુદ્દે જો એમને ઝઘડો થશે તો એ લાંબો ચાલશે અને એ અહીં આવીને ધામા નાખશે. મંજુબા જીવતા હતા ત્યાં સુધી એ દીકરીના નખરાં સહન કરતા હતા પણ હવે એ નહીં ચાલે.'